open-index/open-wikipedia-markdown huggingface dataset:
Աբդալելահ Հարուն

**Աբդալելահ Հարուն Հասան** (; ), սուդանական ծագում ունեցող կատարցի թեթևատլետ։ Մասնագիտացված է 400 մետր մրցավազքում։ 2016 թվականի փոխանցավազքի աշխարհի առաջնության արծաթե մեդալակիր։ 2017 թվականի աշխարհի առաջնության բրոնզե մեդալակիր։ Ասիայի առաջնության վեցակի չեմպիոն։ Երիտասարդների աշխարհի առաջնության չեմպիոն (2016 )։ 2016 թվականի Ամառային օլիմպիական խաղերի մասնակից։

## Կենսագրություն
Ծնվել է 1997 թվականի հունվարի 1-ին Սուդանում։ Երիտասարդ տարիքում տեղափոխվել է Կատար։ Թեթև աթլետիկայով սկսել է զբաղվել 15 տարեկանից։

2015 թվականի փետրվարին նշել է նորամուտը միջազգային մրցաշրջաններում՝ ընդգրկվելով Ստոկհոլմի Գրան պրիի մրցաշարի մեկնարկային կազմում։ 17-ամյա Աբդալելահ Հարունը անցել է 400 մետր տարածությունը 45,39 վայրկյանում և սահմանել Ասիայի առաջնության փոխանցավազքի նոր ռեկորդ։

2015 թվականի ամռանը Ասիայի առաջնության ժամանակ նվաճել է երկու ոսկի, այնուհետև դարձել մայրցամաքային նոր ռեկորդի հեղինակ։ Շվեյցարիայում անցկացվող մրցումների ժամանակ ամբողջ մարզադաշտով մեկ շրջան է կատարել 44,27 վայրկյանում։

2016 թվականի ձմռանը՝ Ստոկհոլմից վերադառնալուց հետո, կրկին բարձր արդյունք է գրանցել։ 500 մետր մրցավազքում դարձել է առաջին մարզիկը, ով կարողացել է այդ տարածությունը հաղթահարել 1 րոպեից պակաս ժամանակում՝ 59,83 վայրկյանում։ Այդ արդյունքը դարձել է փոխանցավազքի աշխարհի նոր ռեկորդ։

Փոխանցավազքի աշխարհի առաջնության ժամանակ 400 մետր մրցավազքում զիջել է միայն գործող չեմպիոն Պավել Մասլակին և նվաճել արծաթե մեդալ։ Ամառը ուժեղագույնն է ճանաչվել երիտասարդական աշխարհի առաջնության ժամանակ։

Մասնակցել է Ռիո դե Ժանեյրոյի Օլիմպիական խաղերին, որտեղ կարողացել է հասնել մինչև կիսաեզրափակիչ։

2017 թվականին ութերորդ անգամ 400 մետր տարածությունում նվաճել է աշխարհի առաջնության եզրափակչի ուղեգիր։ Վերջնագիծը երրորդն է հատել և արժանացել բրոնզե մեդալի։

2021 թվականի հունիսի 26-ին Կատարի Օլիմպիական կոմիտեն հայտարարել է, որ Հարունը մահացել է Դոհայում՝ ավտոճանապարհային վթարի հետևանքով։

## Լավագույն արդյունքներ

## Միջազգային մրցումներ

## Ծանոթագրություններ

## Արտաքին հղումներ
* Աբդալելահ Հարունի էջը Կատարի օլիմպիական կոմիտեի էջում
* Աբդալելահ Հարունի էջը  all-athletics.com կայքում

:Կատեգորիա:Օլիմպիական մարզիկներ
:Կատեգորիա:Ավտոճանապարհային վթարներից զոհվածներ

Կատեգորիա:Ավտոճանապարհային վթարներից զոհվածներ
Կատեգորիա:Կատարցի թեթևատլետներ
Լանսելոտ Օդուվա Իմասուեն

**Լանսելոտ Օդուվա Իմասուեն** (, ), նիգերիացի կինոռեժիսոր, պրոդյուսեր, սցենարիստ։

## Կենսագրություն
Լանսելոտ Օդուվա Իմասուենը ֆիլմարտադրությունում ներգրավվել է 1999 թվականից, հիմնականում հանդես եկել որպես կինոռեժիսոր և պրոդյուսեր։ Նրա կինոնկարները ներկայացնում են աֆրիկյան իրականության մինչ այդ չհետազոտված կողմերը՝ ցեղայնությունը (թրայբալիզմը - tribalism), կախարդանքը, հանցավորությունը, աղքատությունը, կրոնը, ժողովրդական հավատալիքները։

2008 թվականին Կանադայի կինոյի ազգային խորհրդի պատվերով ռեժիսորներ Բեն Ադելմանն ու Սամիր Մալալը նկարահանել են «Նոլիվուդյան Բաբելոն» («*Nollywood Babylon*») վավերագրական կինոնկարը, որտեղ հանգամանորեն ներկայացրել են, թե ինչպես է Լանսելոտ Օդուվա Իմասուենն աշխատում իր 157-րդ՝ *Bent Arrows* («Ճկված նետեր») ֆիլմի վրա։ Նրանց պատրաստած վավերագրական ֆիլմը 2009 թվականի հունվարին ցուցադրվել է Sundance կինոփառատոնի մրցութային բաժնում։ Իսկ Իմասուենի «Ճկված նետեր» ֆիլմը Նիգերիայում էկրան է բարձրացել 2010 թվականին։

## Ընտրյալ ֆիլմագրություն
* *The Soul That Sinneth* (1999)
* *The Last Burial* (2000)
* *Private Sin* (2003)
* *Enslaved* (2004)
* *Moment of Truth* (2005)
* *Games Men Play* (2006)
* *Yahoo Millionaire* (2007)
* *Sister's Love* (2008)
* *Entanglement* (2009)
* *Home in Exile* (2010)
* *Bent Arrows* (2010)
* *Adesuwa* (2012)
* *Invasion 1897* (2014)
* *ABCs_of_Death_2* (Segment *L is for Legacy*) (2014)
* *"ATM (Authentic Tentative Marriage)"* (2016)
**Enakhe* (2020)

## Մրցանակներ և առաջադրումներ

## Ծանոթագրություններ

## Արտաքին հղումներ
* 

Կատեգորիա:Աֆրիկացի պրոդյուսերներ
Կատեգորիա:Աֆրիկացի սցենարիստներ
Կատեգորիա:Նիգերացի կինոռեժիսորներ
Կատեգորիա:Նիգերիացի կինոպրոդյուսերներ
Կատեգորիա:Նիգերիացի ռեժիսորներ
Կատեգորիա:Պրոդյուսերներ
Կատեգորիա:Սցենարիստներ այբբենական կարգով
Կունլե Աֆոլայան

**Կունլե Աֆոլայան** (, ), նիգերիացի կինոռեժիսոր, դերասան, պրոդյուսեր, նիգերիական կինոյի «Նոր Նոլիվուդ» («*New Nollywood*») երիտասարդական շարժման ամենաակնառու ներկայացուցիչներից մեկը
, կինոարտադրության՝ 2005 թվականին հիմնադրված   *Golden Effects Pictures* ընկերության գործադիր տնօրեն։

## Կենսագրություն
Աֆոլայանը ծագումով նիգերիական Քվարա նահանգից է, սերում է իգբոմինա և յորուբա ցեղերից։ Հայրը թատրոնի և կինոյի անվանի ռեժիսոր Ադեյեմի Աֆոլայանն է, ով մի քանի սիրված ֆիլմեր է նկարահանել և առավել հայտնի է Ադե Լովե բեմական անունով։

Կունլեն կրթությամբ տնտեսագետ է և սկզբնական շրջանում՝ մինչև 2005 թվականը, աշխատել է բանկում։ Կինոյում իր կարիերան սկսել է որպես դերասան, այնուհետև Նյու Յորքի կինոակադեմիայում ուսումնասիրել ռեժիսուրա։ Նրա ռեժիսորական դեբյուտը եղել է 2006 թվականին նկարահանած *Irapada*-ն, որը թե՛ ֆինանսական և թե՛ գեղարվեստական բարձունքներ է նվաճել՝ արժանանալով աֆրիկյան կինոակադեմիայի մի շարք մրցանակների։ 2009 թվականին նկարահանած *The Figurine – Araromire*-ն բոլոր առումներով գերազանցել է նախորդի արդյունքները՝ դառնալով ամենամեծ եկամուտն ապահոված նիգերիական ֆիլմը և նվաճելով աֆրիկյան կինոակադեմիայի միանգամից հինգ մրցանակ։ 2013 թվականի մայիսին Ֆրանսիայի մայրաքաղաք Փարիզում՝ «*Նոլիվուդյան կինոյի շաբաթ*» միջոցառման շրջանակում կայացել է Կունլե Աֆոլայանի *Phone Swap* ֆիլմի պրեմիերան. այդ կինոնկարն արժանացել է «Հանրության ընտրություն» մրցանակի (*Public Choice Award*)։ 2020 թվականին նրա հեղինակած *Citation* կինոնկարը գնել ու ցուցադրել է հեղինակավոր Netflix-ը։

Կունլե Աֆոլայանը դարձել է Նոլիվուդի կարևորագույն դեմքերից մեկը, *New Nollywood* շարժման դրոշակակիրը։ *[[The New York Times]]* թերթը 2012 թվականին նրա մասին տպագրած հոդվածում նրան բնորոշել է որպես «լագոսցի Սկորսեզե»-ի։

## Անձնական կյանք
Կունլե Աֆոլայանը ամուսնացած է, ունի չորս երեխա։ Նա իրեն բնորոշում է իբրև ազատամիտի։

## Ֆիլմագրություն

## Մրցանակներ և առաջադրումներ

## Ծանոթագրություններ

## Արտաքին հղումներ

Կատեգորիա:Աֆրիկացի դերասաններ
Կատեգորիա:Աֆրիկացի պրոդյուսերներ
Կատեգորիա:Աֆրիկացի սցենարիստներ
Կատեգորիա:Դերասաններ այբբենական կարգով
Կատեգորիա:Նիգերացի կինոռեժիսորներ
Կատեգորիա:Պրոդյուսերներ
Կատեգորիա:Սցենարիստներ այբբենական կարգով
Ժանիք

thumb|200px|Ժանիքը նշված է կանաչ գույնով
**Ժանիքներ**, (Dentes canini), կոնաձև, միարմատ ատամներ, որոնք մեկական տեղադրված են վերին և ստորին ծնոտի աջ ու ձախ կողմերում, կտրիչներից անմիջապես հետո։

Ժանիքներիը բնորոշ են կենդանիների մեծ մասին և մարդկանց, սակայն շատ լավ զարգացած են գիշատիչների մոտ։ Որոշ կենդանիների համար ժանիքները ծառայում են հարձակման և պաշտպանության միջոց։

Կատեգորիա:Ատամներ
Մսակերների ժանտախտ

**Մսակերների ժանտախտ**, շների, աղվեսների, սամույրների, ջրաքիսների և մորթատու այլ գազանների արագ տարածվող սուր վարակիչ հիվանդություն։

## Ընթացքը
Ընթանում է տենդով, աչքերի, շնչառական ու մարսողական ուղիների բորբոքումներով, մաշկացանով և կենտրոնական նյարդային համակարգի ախտահարումով։ Հարուցիչը վիրուսն է։ Վարակի հարուցիչների աղբյուրը հիվանդ և առողջացած վիրուսակիր կենդանիներն են։ Հիվանդությունը փոխանցվում է վարակված կերի, ջրի և տարբեր առարկաների միջոցով։ Վարակվում են աերոգեն և սննդային ճանապարհով։ Գաղտնի շրջանը 3–15, ջրաքիսների մոտ՝ մինչև 45 օր է։ Ընթացքը՝ գերսուր և սուր։

## Կլինիկական նշանները
Ախորժակի լրիվ կամ մասնակի անկում, քթից, աչքերից շճային կամ թարախային արտադրություն, բորբոքումներ, լուծ, փսխում, մաշկի վրա բշտային ցան, ջղաձգություններ, վերջավորությունների թերլուծանք ևն։ Առողջացած կենդանիները շատ հաճախ կորցնում են տեսողությունը, լսողությունը և հոտառությունը։ Աղվեսների մոտ բարդությունների դեպքում նկատվում է պարատիֆ։

## Ախտորոշում
Ախտորոշում են էպիզոոտոլոգիական, կլինիկական տվյալների վերլուծությամբ և ախտաբանա–անատոմիական փոփոխությունների և լաբորատոր հետազոտության արդյունքներով։

## Կանխարգելիչ միջոցառումներ
Անասնաբուժա–սանիտարական կանոնների կիրառում, անապահով կետերում՝ կարանտին, թափառող շների ոչնչացում։ Հիվանդ և կասկածելի կենդանիներին մեկուսացնում են, բուժում, վարակի մեջ կասկածելիներին՝ իմունացնում։ Ամեն օր ախտահանում են շնանոցները, վանդակները, գազանաբուծական ֆերմայի շենքերը։ Կարանտինը հանվում է հիվանդության վերացումից 30 օր հետո։

Կատեգորիա:Կենդանիների վիրուսային հիվանդություններ
Յոթերորդ զոհը

**Յոթերորդ զոհը**, Ալեքսանդրա Մարինինայի դետեկտիվ վեպը, որը տպագրվել է 1999 թվականին։ Սկզբնական տպաքանակը կազմել է ավելի քան 250000 նմուշ։

## Սյուժե
Նաստյա Կամենսկայայի և Տանյա Օբրազցովայի մասնակցությամբ հեռուստակոնֆերանսի ժամանակ հանդիսատեսի գլխավերևում բարձրացվում է սպառնալիքներ պարունակող մի պաստառ։ Սակայն պարզ չէ, թե կոնկրետ ում են ուղղված սպառնալիքները՝ Նաստյայի՞ն, թե՞ Տանյային։ Հաջորդ օրվանից քաղաքում հայտնվում են գաղտնազերծված մարդկանց դիակներ, և ճենապակե ձկան բերանը խցկված փոքրիկ մանկական տիկնիկը դառնում է այս սպանությունների անփոփոխ գործիքը։ Արդյունքում պարզվում է, որ մարդասպանը լիովին բարեկեցիկ մարդ է, գիտնական, ով ցանկանում է մահապատժի դատապարտվել իր հանցանքների համար։ Նրա համար դա «իդեալական» ինքնասպանություն է (այս մարդը 10 տարեկանում տեսել է մորը դաժանաբար սպանված և ամբողջ կյանքում մտածել է մահվան մասին)։ Գրքի վերջաբանում ընթերցողը իմանում է, որ երկիրը ընդունել է մորատորիում մահապատժի նկատմամբ, և հանցագործը դատապարտվում է երկարաժամկետ ազատազրկման։

## Կարծիքներ և քննադատություն
«Նեզավիսիմայա գազետա» ամսագրի գրախոս Քսենիա Ռագոզինան մեկնաբանում է Դևիդ Ֆինչերի հայտնի «Յոթ» ֆիլմի հիշատակումը. «Ֆիլմի հերոսները գնացին գրադարան՝ հասկանալու մարդասպանի ուղարկած հաղորդագրությունների իմաստը։ Մենք սահմանափակվեցինք զրույցներով ու տեսաերիզներով։ Ռուս մարդասպանի կերպարը ավելի պարզ էր և, ի տարբերություն ամերիկյանի, միստիկ կերպար չէր։ Ֆիլմի փիլիսոփայությունը նույնպես ավելի պարզ էր»։
Իրինա Սավկինան, ով ուսումնասիրում է Նաստյա Կամենսկայայի կերպարի զարգացումը, նշում է, որ «վախերի և վնասվածքների, մեծանալու կամ ծերանալու փորձի միջոցով Նաստյան գտնում  է իրեն ...և սա կարելի է մեկնաբանել որպես վերադարձ «կանացի էության» հայտնի սահմաններին.․․ նա դառնում է քնքուշ և կրքոտ կին («Երաժշտության ուրվականը»), մայր, տանտիրուհի և խոհարար»։
Ռուսական ամսագրի թղթակիցը նշում է արդիականության հետ կապը. «Օգոստոսյան ճգնաժամի արդյունքում Չիստյակովը Ինկոմբանկից ստացել է 42000 դոլար», ընդհանուր առմամբ, գիրքը համարում է «բավականին կանխատեսելի և նույնանման»։
Անդրեյ Ռոդիոնովը կարծում է, որ «Յոթերորդ զոհը» վեպը «անկասկած կարելի է համարել հաջողված»՝ ի տարբերություն Մարինինայի որոշ այլ վեպերի։

## Էկրանավորում
«Յոթերորդ զոհը» վեպը էկրանավորվել է ռեժիսոր Յուրի Մորոզի կողմից «Կամենսկայա» հեռուստասերիալի երրորդ եթերաշրջանում։

## Ծանոթագրություններ

Կատեգորիա:Ռուսերեն դետեկտիվ վեպեր
Կատեգորիա:Ալեքսանդրա Մարինինայի վեպեր
Քարիմ Վալիև

**Քարիմ Թոֆիգ օղլու Վալիև** ( ), ադրբեջանցի զինվորական, պաշտոնով` գեներալ-լեյտենանտ։ Ադրբեջանի զինված ուժերի գլխավոր շտաբի պետն  և Ադրբեջանի պաշտպանության նախարարի առաջին տեղակալն է։ 2021 թվականի հուլիսի 23-ից աշխատել է որպես Ադրբեջանի պաշտպանության նախարարություն անձնակազմի գլխավոր վարչության պետ։ Վալիևը մասնակցել է 2020 թվականի Հայ-ադրբեջանական պատերազմին։

## Վաղ կյանք
Քարիմ Թոֆիգ օղլու Վալիևը ծնվել է 1961 թվականի փետրվարի 9-ին Ադրբեջանական ԽՍՀ մայրաքաղաք Բաքվում, որն այն ժամանակ եղել է Խորհրդային Միության կազմում։ 1982 թվականին գերազանցությամբ ավարտել է Բաքվի համակցված սպառազինության բարձրագույն հրամանատարական դպրոցը։ Վալիևը 1982-1990 թվականներին ծառայել է Խորհրդային Միության զինված ուժերում որպես դասակի հրամանատար, ուսումնական բաժնի պետի օգնական և ուսումնական բաժնի պետի ավագ օգնական։ 1990-1994 թվականներին սովորել է Մոսկվայի Ֆրունզեի անվան ռազմական ակադեմիայում։

## Զինվորական ծառայություն
1992 թվականից Քարիմ Վալիևը ծառայում է Ադրբեջանի զինված ուժերում։ Ծառայության տարիներին զբաղեցրել է ուսումնական վարչության պետի տեղակալի, բրիգադի հրամանատարի տեղակալի, բրիգադի հրամանատարի, ռազմաճակատի հրամանատարի տեղակալի, պաշտպանության նախարարի մարտական գործողությունների գծով տեղակալի, զորամասի հրամանատարի պաշտոնները, ինչպես նաև եղել է Ռազմական գիտական կենտրոնի պետ և պաշտպանության պլանավորման ռազմական ռազմավարության պետ։

Քարիմ Վալիևը մասնակցել է 2020 թվականի Լեռնային Ղարաբաղի պատերազմին, դեկտեմբերի 10-ին, Վալիևը գլխավորել է Բաքվում անցկացված հաղթական շքերթը պատերազմում Ադրբեջանի հաղթանակի կապակցությամբ։ 2021 թվականի հուլիսի 23-ին Քարիմ Վալիևը նշանակել է Ադրբեջանի զինված ուժերի գլխավոր շտաբի պետ։

## Անձնական կյանք
Ամուսնացած է ունի երկու երեխա։

## Պարգևներ
*Վալիևը Ադրբեջանի դրոշի շքանշանով պարգևատրվել է 1994 թվականին՝ Ադրբեջանի այն ժամանակվա նախագահ Հեյդար Ալիևի հրամանով։
* Վալիևը պարգևատրվել է «Հայրենիքի համար» մեդալով 2005 թվականին Ադրբեջանի նախագահ Իլհամ Ալիև հրամանով։
*Նախագահ Ալիևի հրամանով Վալիևը 2012 թվականին պարգևատրվել է «Մարտական վաստակի համար» մեդալով։
*Նախագահ Ալիևի հրամանով Վալիևը 2020 թվականին պարգևատրվել է «Զաֆար» շքանշանով։

## Ծանոթագրություններ

Կատեգորիա:Ադրբեջանցի գեներալներ
Կատեգորիա:Բաքվի բարձրագույն համազորային հրամանատարական ուսումնարանի շրջանավարտներ
Կատեգորիա:Ադրբեջանցի զինվորականներ
Գյուղատնտեսական կենդանիների ժանտախտ

**Գյուղատնտեսական կենդանիների ժանտախտ**, վտանգավոր վարակիչ հիվանդությունների խումբ։ Հարուցիչները յուրահատուկ վիրուսներն են կամ ժանտախտային բակտերիաները։ Բոլոր ժանտախտները բնորոշվում են սուր ընթացքով, կոնտազիոզությամբ և մահացության բարձր տոկոսներով։ Ժանտախտով հիվանդանում են նաև ձկները և խեցգետինները։ Մարդկանց համար վտանգավոր է հատկապես ուղտերի ժանտախտը։ 

Կատեգորիա:Կենդանիների վիրուսային հիվանդություններ
Թռչունների ժանտախտ

**Թռչունների ժանտախտ** (Pestis avium), սուր վարակիչ հիվանդությունների անվանում, միավորում է թռչունների *եվրոպական կամ դասական ժանտախտը* և *ասիական կամ կեղծ ժանտախտը։*

**Թռչունների դասական ժանտախտը* (թռչունների գրիպ) բնորոշվում է ստամոքս-աղիքային համակարգի լորձաթաղանթի բորբոքա–մեռուկային ախտահարումով, դեգեներատիվ փոփոխություններով և հավերի ընտանիքի բոլոր տարիքի թռչունների անկման բարձր տոկոսով։ Հանդիպում է Հյուսիսային Աֆրիկայի երկրներում, իսկ սպորատիկ ձևով՝ Եվրոպայում։ Պատճառում է տնտեսական մեծ վնաս։

Հարուցիչը օրթոմիքսովիրուսների խմբի վիրուսն (A գրիպ) է։ Հիվանդանում են հավերը, խայտահավերը, հնդկահավերը, փասիանները, սիրամարգերը, ինչպես նաև բադերը և սագերը, վայրի թռչուններից՝ ճնճղուկը, թութակը, կաքավը և այլն։ Ունի համաճարակային բնույթ։ Վարակի հարուցիչների աղբյուրը հիվանդ թռչուններն են, իսկ փոխանցման գործոնները՝ վարակված կերը, ջուրը, խնամքի առարկաները։ Վիրուսի թափանցման ուղիներն են բերանի և քթի խոռոչները, ակնաթաղանթը և կոյանոցը։ Գաղտնի շրջանը 1–3 օր է։ Թռչունները թորշոմում են, դառնում քնկոտ, նկատվում է քթից և բերանից լորձահոսություն, լուծ, 1–3 օր հետո 80–90 %–ը սատկում է։ Ախտորոշում են էպիզոոտոլոգիական, կլինիկական, ախտաբանա–անատոմիական և լաբորատոր հետազոտության տվյալներով։ Կանխարգելման նպատակով թռչնանոցներն ախտահանում են, արգելում կողմնակի մարդկանց մուտքը, կիրառում զոո–հիգիենիկ կանոններ, անապահով տնտեսություններում՝ կարանտին, հիվանդ և կասկածելի թռչունների, դրանցից ստացված մթերքի ոչնչացում և այլն։ Կարանտինը հանվում է հիվանդության վերջին դեպքից 4 շաբաթ հետո։

**Ասիական կամ կեղծ ժանտախտ* (Նյուքասլի հիվանդություն), հայտնաբերված է Եվրոպայում, ԱՄՆ–ում, Ավստրալիայում և Ասիայի մի շարք երկրներում։ Ռուսաստանում արձանագրված է 1944-ին։ Հիվանդության հարուցիչը պարամիքսովիրուսների խմբի վիրուսն է։ Հիվանդության ընթացքը, կլինիկական նշանները և ախտանատոմիական փոփոխությունները շատ նման են եվրոպական ժանտախտին։ Կանխարգելման միջոցառումները նույնն են, ինչ եվրոպական ժանտախտինը։

## Տես նաև
* Վարակիչ հիվանդություններ

Կատեգորիա:Կենդանիների վիրուսային հիվանդություններ
Խոզերի ժանտախտ

**Խոզերի ժանտախտ**, արագ տարածվող վարակիչ հիվանդություն։ Հայտնի են *դասական* և *աֆրիկական* տեսակները։ Վերջինս մեր տարածքում չի արձանագրված։

**Դասական ժանտախտին** (ԽԴԺ) բնորոշ է տենդը, արյունահոսային դիաթեզը և հաստ աղիքի կրուպոզ–դիֆտերիտային բորբոքումները։ Հայաստանում որպես համաճարակ վերացված է, բայց հիվանդության առանձին բռնկումներ դեռես արձանագրվում են։ Հիվանդությունը կարող է բռնկվել տարվա բոլոր եղանակներին, ավելի հաճախ՝ աշնանը։ Հիվանդանում են բոլոր տարիքի վայրի ու ընտանի խոզերը։

## Ախտաբանություն
Հարուցիչը քիմիական և ֆիզիկական ազդակների նկատմամբ կայուն վիրուսն է։ Վարակի աղբյուրը հիվանդ և վիրուսակիր կենդանիներն են։ Վիրուսն օրգանիզմ է թափանցում մարսողական, շնչառական ուղիներով, հազվադեպ՝ վնասված մաշկի և լորձաթաղանթի միջով։

## Կլինիկական նկարագիր
Գաղտնի շրջանը տնում է 3–7, երբեմն՝ 20 օր։ Ընթացքը սուր (առավել բնորոշ ձևը), ենթասուր և քրոնիկական։ Սուր ԽԺԴ–ի նախանշանը բարձր ջերմությունն է՝ 40,5–41°: Հիվանդ կենդանիների մոտ նկատվում է ախորժակի անկում, լուծ, փսխում, լորձաթաղանթների բորբոքում (ցանցաբորբ, քթաբորբ), մաշկի արյունազեղումներ, քթից արյունահոսություն, սակավարյունություն, հյուծվածություն են։ Հիվանդների 70– 90% –ը սատկում են 7–10 օրում։

Ախտորոշում են էպիզոոտոլոգիական, կլինիկական և ախտաբանա–անատոմիական մեթոդներով։

## Կանխարգելումը
Կենդանիների վակցինացում, ընդհանուր միջոցառումների կիրառում։ Անապահով տնտեսություններում՝ կարանտին, կլինիկական և քրոնիկ հիվանդների ու վիրուսակիրների մորթ։ Սպառնալիքի ենթակա տնտեսությունների կենդանիներին իմունացնում են, մատղաշներին կրկնավակցինացնում 6 ամիս, իսկ տարիքավորներին՝ մեկ տարի հետո։ Կարանտինը հանվում է վերջին հիվանդ կենդանու անկումից 60 օր հետո։ Խոզանոցները, վանդակները և կերամաններն ախտահանում են, գոմաղբը՝ կենսաջերմայրում։

## Տես նաև
* Վարակիչ հիվանդություններ

Կատեգորիա:Կենդանիների վիրուսային հիվանդություններ
Օլ Բոյս (ֆուտբոլային ակումբ)

**«Օլ Բոյս»** (), արգենտինական ֆուտբոլային ակումբ Բուենոս Այրեսից։ Ակումբում նաև արմատավորվում է բասկետբոլ, բռնցքամարտ, վոլեյբոլ, ձեռքի գնդակ, քիքբոքսինգ, թեքվոնդո, մինի ֆուտբոլ։

## Պատմություն
Ակումբը հիմնադրվել է 1913 թվականի մարտի 15-ին Բուենոս Այրեսի Ֆլորեստա շրջանում, իսկ 1924 թվականին տեղափոխվել է Մոնտե Կաստրո շրջան։ Անվանումը ստացել է ակումբը ստեղծողների երիտասարդության պատճառով ( - «Բոլորը տղա») և անգլերենով՝ պայմանավորված այդ տարիներին Արգենտինայում գոյություն ունեցող ավանդույթով։

Ակումբի լավագույն տարիները 1970-ական թվականներն էին, երբ հանդես էր գալիս «Պրիմիերայում» (1973-1980)։ 30 տարի ընդմիջումից հետո՝ 2010-2011 մրցաշրջանում, ակումբը հանդես էր գալիս «Պրիմիերայում»՝ Արգենտինայի բարձրագույն ֆուտբոլային դիվիզիոնում։ «Օլ Բոյս» ակումբը կարողացել է մնալ բարձրագույն հորիզոնականներում 4 տարի շարունակ, այնուհետև 2013-2014 մրցաշրջանի ավարտին դուրս է մնացել պայքարից։ 2017-2018 մրցաշրջանի տվյալներով ակումբը նորից ցած է իջել՝ այս անգամ «Մետրոպոլիտանի Պրիմիերա»։

«Օլ Բոյս» ակումբը տնային խաղերն անցկացնում է «Իլսաս Մալվինաս» խաղադաշտում, որտեղ տեղավորվում է մոտ 21000 դիտորդ։

Ակումբի սկզբունքային հակառակորդը համարվում է Բուենոս Այրեսի մյուս ակումբներից մեկը՝ «Նուևա Չիկագոն»։

## Մրցաշրջաններ
*Արգենտինայի «Պրիմիերայում»՝ տասնութ մրցաշրջան (ներառյալ նախամասնագիտական ժամանակահատվածը)
*Երկրորդ դիվիզիոնում՝ 70 մրցաշրջան
*Երրորդ դիվիզիոնում՝ 18 մրցաշրջան

## Նշանավոր խաղացողներ և շրջանավարտներ
*  Խուան Բարբաս
*  Սերխիո Դանիել Բատիստա
*  Մաուրո Բոսելի
*  Կլաուդիո Գարսիա
*  Էկտոր Օրասիո Սկոտտա
*  Կարլոս Տևես
*  Նեստոր Ֆաբրի
*  Կարլոս Էնրիկե
* / Դանիել Բլայլովսկի
*   Արիէլ Օրտեգա

## Նշանավոր մարզիչներ
*  Սիլվիո Մարսոլինի
*  Խոսե Մանուել Մորենո

## Ծանոթագրություններ

## Արտաքին հղումներ
* Պաշտոնական էջ
* Ինստագրամյան էջ
* Ֆեյսբուքյան էջ

Կատեգորիա:1905 հիմնադրված ֆուտբոլային ակումբներ
Կատեգորիա:1913 հիմնադրումներ
Կատեգորիա:Արգենտինական ֆուտբոլային ակումբներ
Կատեգորիա:Ֆուտբոլ
Կատեգորիա:Ֆուտբոլային ակումբներ
Կատեգորիա:1913 հիմնադրումներ Արգենտինայում
Մոնալիզա Չինդա

**Մոնալիզա Չինդա** (, ), նիգերիացի դերասանուհի, պրոդյուսեր, հեռուստաաստղ։

## Կենսագրություն
Մոնալիզան ծնվել է Նիգերիայի Ռիվերս նահանգի Պորտ Հարկորտ քաղաքում, որտեղ էլ տարրական ու միջնակարգ կրթություն է ստացել։ Այնուհետև ավարտել է հայրենի քաղաքի համալսարանը՝ ստանալով թատերական արվեստի մասնագետի որակավորում։

Դեռ սովորելու տարիներին նկարահանվել է ֆիլմերում։ Առաջին խոշոր դերը կատարել է 1996 թվականին նկարահանված «Հղի կույսը» (*Pregnant Virgin*) կինոնկարում։ Համալսարանն ավարտելուց հետո՝ 2000 թվականին, նկարահանվել է «Օրենքից վեր» (*Above the Law*) կինոնկարում, որին հաջորդել են բազմաթիվ այլ ֆիլմեր։

2007 թվականին հանդես է եկել «Երկնքի դարպասը» (*Heaven’s Gate*) հեռուստասերիալում։ 2011 թվականին իր ուժերը փորձել է նոր ասպարեզում. որպես գործադիր պրոդյուսեր մասնակցել է գեղարվեստի թագավորական ակադեմիայի պատվերով ռեժիսոր  Դեսմոնդ Էլիոթի «Համբուրիր և ասա» ('Kiss & Tell') ֆիլմի նկարահանման աշխատանքներին։ 2012 թվականին Նոլիվուդի դերասաններից առաջինների թվում նրա լուսանկարը հայտնվել է *Hollywood Weekly Magazine* ամսագրի շապիկին։ 2014 թվականի նոյեմբերին հեռուստատեսությունում նոր գործ է ձեռնարկել. սկսել է վարել *You & I with Monalisa* թոք-շոուն։ Այս ամենի հետ մեկտեղ Մոնալիզան հասցնում է որպես սյունակագիր՝ հոդվածներ պատրաստել *The Sun* թերթի շաբաթօրյա համարների համար, գեղարվեստի թագավորական ակադեմիայում աշխատել որպես խորհրդական, վարել կինոարվեստում ինքնադրսևորվել ձգտող շնորհալի երիտասարդների համար բացած դպրոցը, զբաղվել բարեգործությամբ։

## Մեծարանք
* 2011 թվականին Մոնալիզան թագադրվել է հայրենի Պորտ Հարկորտ քաղաքում անցկացվող կառնավալի թագուհի և դարձել դրա խորհրդանշական դեմքը։
* 2010 թվականին «Դրամատիկական հեռուստասերիալում նկարահանված լավագույն դերասանուհի» անվանակարգում մրցանակի է առաջադրվել *Terracotta TV and Film Awards* մրցանակաբաշխությունում։
* 2009 թվականին «Լավագույն դերասանուհի. աֆրոհոլիվուդյան մրցանակ» անվանակարգում պարգևատրվել է Մոնտե Կառլոյի հեռուստատեսային փառատոնում։

## Ընտրյալ ֆիլմագրություն
Մոնալիզա Չինդան արդեն հասցրել է դերակատարումներով հանդես գալ ավելի քան 80 ֆիլմերում։

**Pregnant Virgin* (1996)
**Royal Grandmother* (2007)
**Sting 2* (2006)
**Critical Truth* (2008)
**Kiss and Tell* (2011)
* Keeping my Man (2013)
**Anointed Liars*
**Breaking Heart*
**Without Goodbye* 
**Above the Law* (2000)
**City of Angels*
**Weekend Getaway*
**Torn*
**Passionate Heart*
**Memories of the Heart*
**Itoro*
**Lagos Cougars*
**Spirit Love*
**Passionate Heart*
**Okon Lagos*
**Games Men Play*
**Nollywood Huslers*
**Gossip Nation*
**The Unthinkable* (2014)
**The Therapist* (2015)
* *Evil Project*
**The Good Husband* (2020)

## Ծանոթագրություններ

## Արտաքին հղումներ
*Monalisa Chinda on iMDb
*Official Website

Կատեգորիա:Աֆրիկացի դերասաններ
Կատեգորիա:Աֆրիկացի լրագրողներ
Կատեգորիա:Աֆրիկացի պրոդյուսերներ
Կատեգորիա:Լրագրողներ այբբենական կարգով
Կատեգորիա:Կին լրագրողներ
Կատեգորիա:Կին պրոդյուսերներ
Կատեգորիա:Պրոդյուսերներ
Կատեգորիա:Նիգերիացի դերասանուհիներ
Սիմփլ-դիմփլ

**Սիմփլ-դիմփլ** ( - հասարակ փոսիկ), խաղալիք, որը 2021 թվականի գարնանը մեծ տարածում է ստացել Ռուսաստանում ՝ երեխաների և դեռահասների շրջանում։ Հակասթրեսային խաղալիքների տարատեսակներից մեկն է։ Իմաստը փոսիկների բազմանգամյա սեղման մեջ է։ Սովորաբար այդ փոսիկների թիվը չի անցնում յոթից։

## Պատմություն
Ի սկզբանե սիմփլ-դիմփլը եղել է բացառապես մանկական խաղալիք, որի օգնությամբ երեխաները զարգացրել են ձեռքի մոտորիկան։ Այդ տիպի խաղալիքները ի հայտ են եկել Հյուսիսային Ամերիկայում դեռ 2019 թվականին։ Սակայն դրանք հիթ են դարձել միայն 2021 թվականի սկզբին։ Փոփ-իթից տարբերվում են նրանով, որ ամեն փոսիկ շրջապատված է պլաստիկով, և փոսիկները միմյանցից տարբերվում են իրենց չափսերով, իսկ փոփ-իթում փոսիկները միանման են։ Այդպիսով ստացվում է կոմպակտ խաղալիք, որը կարելի է փակցնել բրելոկի վրա։

## Նկարագրություն
Խաղալիքները լինում են տարբեր ձևերի և չափերի։ Սովորաբար դրանք պատրաստում են բրելոկի կամ հեռախոսի պատյանի տեսքով։ Փոսիկները սովորաբար տարբեր չափերի և գույների են։

## Ճանաչում
2021 թվականին բրիտանական և ավստրալիական ԶԼՄ-ները նկատել են այդ խաղալիքի հայտնիության աճ։ Երեխաները և դպրոցականները դրանք գնում էին և դրանց հետ ՏիկՏոկ-ում վիդեոներ տեղադրում։ Այդ ամենը վարակիչ դարձավ։ Խաղալիքը գոյություն ունի արդեն տասնյակ տարիներ, բայց շատ արտադրողներ միայն վերջերս են սկսել դրանից եկամուտ ստանալ և արտադրությունը զարգացնել։ Այդ խաղալիքները այժմ  այնքան հայտնի են դարձել, որքան Սպիններները։ «Սիմփլ-դիմփլ» խաղալիքը մեծ տարածում է գտել այնպիսի սոցիալական ցանցերում, ինչպիսիք են «ՏիկՏոկը» և «Likee»-ն։

## Ծանոթագրություններ

Կատեգորիա:Խաղալիքներ
Բորիս (շուն)

**Բորիս** (),  շուն (բոբթեյլ), թատրոնի ղեկավար և քաղաքական կուսակցության նախագահ։ Բորիսը եղել է անտեվրեպենյան «Սև կատակերգություն» թատրոնի ֆլամանդացի դերասան Բերտ Վերհոյեի շունը։

## Գործունեություն
1992 թվականին թատրոնի կանոնակարգի փոփոխության պատճառով ֆլամանդական թատերական խմբին պահանջվում էր ունենալ ռեժիսոր։ «Սև կատակերգություն» խումբը ղեկավարի նշանակումը համարել է փողի վատնում և նշանակել Բորիսին։ Բորիսը այս պաշտոնը զբաղեցրել է մինչև սատկելը՝ 1998 թվականը։

Դե Մորգեն թերթին տված հարցազրույցում Վերհոյեն Բորիսի իրավասությունը պաշտպանել է հետևյալ կերպ․

 Նա կարող է նստել, թաթել և լիզել նախարարին։ Բացի այդ, նա կարող է հաչալ աշխատակիցների վրա։ Նա թատրոնը այնքան լավ գիտի, որքան մյուս թատերական ռեժիսորները՝ ութ տարի շարունակ Բորիսը պարբերաբար իրենց հետ մեկնում է հյուրախաղերի։ Ելույթների ժամանակ սովորաբար նա քնած է, այդպես են վարվում նաև մյուս ռեժիսորները։

1994 թվականի հոկտեմբերի 9-ին կայացած մունիցիպալ ընտրություններում Բորիսը Անտվերպենում առաջադրվել է իր անունը կրող կուսակցության հետ։ «Բորիս» կուսակցության նախընտրական քարոզարշավը ներառում էր 69 կետից բաղկացած ցուցակ, որոնցից մեկը «Արևմտյան Ֆլանդրիայից բոլոր ներգաղթյալների վերադարձն էր իրենց գավառներ»։ Ծրագիրը նմանակել է այսպես կոչված «Ֆլամանդական բլոկ» ազգայնական կուսակցության 70 կետերի ծրագիրը՝ բնիկ Բրյուգգեից Ֆիլիպ Դևինտերի գլխավորությամբ, (Արևմտյան Ֆլանդրիա)։ «Բորիս»-ը ստացել է 1152 ձայն՝ դառնալով 11-րդը 18 կուսակցությունից։

## Ծանոթագրություններ

Կատեգորիա:Հայտնի շներ
Կարոլինա Կուրկովա

**Կարոլինա Կուրկովա** (), չեխ սուպերմոդել։

## Կենսագրություն
Ծնվել է Չեխոսլովակիայում, չեխ հայտնի բասկետբոլիստ Ջոզեֆ Կուրկայի և սլովակացու ընտանիքում։ Ծնողներն ամուսնալուծվել են, երբ Կարոլինան ընդամենը երեք ամսական էր։ Մայրը որոշել է աղջկան դաստիարակել միայնակ։ Նա այլևս չի ամուսնացել։
Մանուկ հասակում Կարոլինան վիրահատվել է (ենթադրաբար պորտային ճողվածք), որից հետո աղջիկը սովորական տեսքով պորտ չի ունեցել։ Մոդելը չի պատմում մանրամասները, իսկ հրապարակվող լուսանկարներում պորտն «ավելացնում» են ֆոտոմոնտաժի օգնությամբ։

## Գործունեություն
2007 թվականին Կարոլինան ճանաչվել է Եվրոպայի ամենասեքսուալ շիկահերը։
Կարոլինան ներկայացրել է այնպիսի բրենդներ, ինչպիսիք են՝ *Anne Klein*-ը, *[[Bottega Veneta]]*, *Celine*-ը, *[[Chanel]]*-ը, *[[Christian Dior]]*-ը, *[[Dell]]*-ը, *Elie Saab*-ը, *eLUXURY*-ն, *Express*-ը, *Furla*-ն, *Giuliano Teso*-ն, *[[H&M]]*-ն, *[[Hugo Boss|Hugo Boss fragrance]]*-ը, *Jean Paul Gaultier*-ը, *John Frieda*-ն, *Jones New York*-ը, *La Perla*-ն, *Liverpool*-ը, *[[Louis Vuitton]]*-ը, *Macy's INC*-ը, *Mango*-ն, *Max Mara*-ն, *Max Mara eyewear*-ը, *[[Mercedes-Benz]]-*ը, *MOGA*-ն, *Piazza Sempione*-ն, *Plein Sud*-ը, *Pronovias*-ը, *Rag & Bone*-ը, *Rocawear*-ը, *Rolex Oyster*-ը, *Salvatore Ferragamo*-ն, *The Limited*-ը, *Tommy Hilfiger*-ը, *Valentino*-ն, *Versace*-ն, *[[Victoria's Secret]]*-ը, *Yves Saint Laurent*-ը և *Zeki*-ն։

2008 թվականին Կարոլինա Կուրկովան աշխարհի ամենասեքսուալ կանանց ցանկում զբաղեցրել է առաջին տեղը, որն ամեն տարի կազմակերպում  է «E!» հեռուստաընկերությունը։

2013 թվականի սկզբին Կարոլինա Կուրկովան, համագործակցելով *LR Health & Beauty Systems* միջազգային կազմակորպության հետ, թողարկել է իր սեփական կոսմետիկայի ուղղությունը, որը նույն թվականին առաջադրվել է *Duftstar Awards* մրցանակի  «Նորույթներ՝ Ապրելակերպ (կանայք)» անվանակարգում։

## Անձնական կյանքը
2009 թվականից Կարոլինան ամուսնացած է կինոպրոդյուսեր Արչի Դրուրիի հետ (մինչ իրենց ամուսնությունը հանդիպել են մեկ տարի)։ Նրանք ունեն երկու որդի՝ Թոբին Ջեկ Դրուրի (ծնվել է 29.10.2009), Նոա Լի Դրուրին (ծնվել է 05.11.2015) և մեկ դուստր՝ Լունա Գրեյս Դրուրին (ծնվել է 27.04.2021)։

## Ֆիլմագրություն

## Ծանոթագրություններ

## Արտաքին հղումներ
* Էջը  supermodels.nl-ում

Կատեգորիա:21-րդ դարի ամերիկացի դերասանուհիներ
Կատեգորիա:Չեխ մոդելներ
Կատեգորիա:Չեխ դերասաններ
Տավարի ժանտախտ

**Տավարի ժանտախտ** սուր վարակիչ, համաճարակային հիվանդություն։

## Ընդհանուր բնութագիրը
Բնորոշվում է ստամոքս-աղիքային ուղիների լորձաթաղանթների բորբոքա–մեռուկային փոփոխություններով և բարձր տենդով։ Տավարի ժանտախտը անցյալում տնտեսական հսկայական վնասներ է պատճառել (օրինակ, XVIII դ. Եվրոպայում սատկել և ոչնչացվել է մոտ 200 մլն խոշոր եղջերավոր կենդանի, իսկ Ռուսաստանում 1891–1914-ին՝ 100 մլն)։ Ռուսաստանում տավարի ժանտախտի վերջին բռնկումն արձանագրվել է 1914–20-ին, այն վերջնականապես վերացվել սովետական շրջանում։ Տավարի ժանտախտ հանդիպում է Ասիայի և Աֆրիկայի տարբեր երկրներում։ Վտանգավոր էպիզոոտիաներ արձանագրվել են Ինդոնեզիայում (1965), Իրանում, Աֆղանստանում և Թուրքիայում (1969–70):

Հարուցիչը ՌՆԹ պարունակող, արտաքին ազդակների նկատմամբ ոչ դիմացկուն վիրուսն է։ Խոշոր եղջերավորներից առավել զգայուն է տավարը, ավելի քիչ՝ գոմեշը, զեբուն։ Հիվանդանում են նաև ոչխարը, այծը, այլ որոճողներ, լաբորատոր կենդանիներից՝ ճագարը։

## Կլինիկական նկարագիր
Վարակի հարուցիչների, հիմնական աղբյուրը հիվանդ կենդանիներն են։ Գաղտնի շրջանը տևում է մի քանի օր, բացառիկ դեպքերում՝ 21 օր։ Հիվանդությունն սկսվում է տենդով, նկատվում է թուլություն (ատոնիա), բերանի լորձաթաղանթի վրա մանր հանգույցներ, որոնք քայքայվելով վեր են ածվում խոցերի, ապա՝ մեռուկների, քթից և աչքերից լորձաթարախային արտադրություն, արյունային լուծ ևն։ Կենդանին խիստ հյուծվում է և 7–10 օրում սատկում։

## Ախտորոշում
Ախտորոշելիս հաշվի է առնվում տվյալ երկրում կամ վայրում համաճարակի առկայությունը, կլինիկական և ախտաբանա-անատոմիական փոփոխությունները, կատարվում է վիրուսոլոգիական և շճաբանական հետազոտություն։ Անհրաժեշտ է բացառել դաբաղը և չարորակ կատարային տենդը։

## Բուժում
Բուժումն արգելվում է՝ նկատի ունենալով հիվանդության արագ տարածման վտանգը։

## Պայքարի միջոցառումներ
Տավարի ժանտախտը կանխելու նպատակով ստեղծվում են սահմանային անասնաբուժական կայաններ, որոնց խնդիրն է սպառնալիքի ենթակա շրջաններում կազմակերպել և իրագործել կենդանիների իմունացումը։ Տավարի ժանտախտի հայտնաբերման դեպքում ամբողջ բնակավայրը հայտարարվում է անապահով և կիրառվում կարանտինային բոլոր միջոցառումները (արգելվում է հիվանդ կամ կասկածելի կենդանիների ելքն ու մուտքը, արոտային պահվածքը, բոլոր տիպի մթերքների ներմուծումն ու արտահանումը)։ Եթե կիրառված միջոցառումներով չի կանխվում հիվանդության տարածումը, ապա կենդանիների ամբողջ գլխաքանակը ոչնչացվում է։ Կարանտինը հանվում է վերջին հիվանդ կենդանու ոչնչացումից 21 օր հետո։ Ընթացիկ ախտահանումը կրկնում են ամեն օր, գոմաղբը և ցածր արժեքի առարկաներն այրում են։

## Տես նաև
*  Վարակիչ հիվանդություններ

Կատեգորիա:Կենդանիների վիրուսային հիվանդություններ
Մուսա Տուրե

**Մուսա Տուրե** (, ), սենեգալցի կինոռեժիսոր, ով լայն ճանաչում ու համբավ է ձեռք բերել հատկապես կինոքննադատների դրվատական գնահատականին արժանացած *Toubab Bi*, *TGV* և *La Pirogue* ֆիլմերը հեղինակելու շնորհիվ: Ռեժիսոր լինելուց բացի, Մուսա Տուրեն հանդես է եկել որպես սցենարիստ, պրոդյուսեր, կինոդերասան, տեխնիկ։

## Գործունեություն
Մուսա Տուրեն կինոյում իր գործունեությունն սկսել է որպես տեխնիկ։ 1987 թվականին նկարահանել է իր առաջին կարճամետրաժ վավերագրական կինոնկարը և հիմնել կինոարտադրության սեփական ֆիրման՝ 'Les Films du Crocodile' անվանումով։ 1991 թվականին նկարահանել է իր առաջին խաղարկային կինոնկարը՝ *Toubab Bi*-ն, որն արժանացել է կինոհանդիսատեսի ջերմ ընդունելությանը, քննադատների դրվատանքին և մի շարք կինոփառատոների մրցանակների, ներառյալ Կաննի միջազգային հեղինակավոր կինոփառատոնի 'Un Certain Regard section' մրցանակը։ Ոգևորված այդ հաջողությամբ՝ Մուսա Տուրեն 1998 թվականին ստեղծել է իր երկրորդ խաղարկային ֆիլմը՝ *TGV*-ն, որը ներկայացվել է հաջորդ տարում անցկացված աֆրիկյան միջազգային 9-րդ փաատոնում և նվաճել «Հանդիսատեսի ընտրություն» մրցանակը։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:Աֆրիկացի դերասաններ
Կատեգորիա:Աֆրիկացի կինոռեժիսորներ
Կատեգորիա:Աֆրիկացի պրոդյուսերներ
Կատեգորիա:Աֆրիկացի սցենարիստներ
Կատեգորիա:Պրոդյուսերներ
Կատեգորիա:Սցենարիստներ այբբենական կարգով
Վահ (քաղաք)

**Վահ** (), քաղաք Պակիստանի Փենջաբ նահանգում, գտնվում է Ատտոկ շրջանում։ Ճանապարհային հաղորդակցություն ունի Փեշավարի, Իսլամաբադի և Ռավալպինդիի հետ։ Արագ զարգացող սննդային կենտրոն։

## Պատմություն
Համաձայն լեգենդի՝ Մեծ մողոլների կայսրության առաջնորդ Ջահանդիրը ճանապարհորդել է դեպի Քաշմիր։ Փենջաբ քաղաքում նրա քարավանը կանգ է առել աղբյուրի մոտ, որպեսզի հագեցնեն իրենց ծարավը։ Ստուգեցին ջրի որակը և պարզությունը, Ջահանգիրը բացականչեց․ «Վա՜հ», և գյուղը անվանակոչեցին ի պատիվ առաջնորդի այս բացականչության։ Սկզբում գյուղը կոչվում էր «Ջալալ Սառ»՝ ի պատիվ տեղի առաջնորդի որդու։ Հանրահայտ Մողոլական այգին գտնվում է Վահում, այն հիմնել են 1645 թվականին՝ Մողոլների մեծ առաջնորդ Շահ Ջահանի հրամանով։

## Ժողովրդագրություն
Քաղաքի բնակչությունն ըստ տարիների․

## Արդյունաբերություն
Վաhի արդյունաբերությունը ներառում է Հյուսիսային Ասիայի ցեմենտի ամենամեծ գործարաններից մեկը, կան տրակտորներ, գյուղատնտեսական գործիքներ և զինամթերք արտադրող գործարաններ։

### Զինամթերքի գործարան
Գործարանը կառուցվել է 1951 թվականին, իր մեջ ներառում է տասնչորս խոշոր արդյունաբերական համալիր և վեց առևտրային դուստր ձեռնարկություններ։ Այն Պակիստանի ռազմաարդյունաբերական համալիրի զենքի և զինամթերքի արտադրության ամենամեծ օբյեկտն է։ Գտնվում է Պակիստանի զինված ուժերի հսկողության տակ։

Այդ գործարանի զենքերը արտահանվում են աշխարհի տարբեր մասեր՝ Եվրոպա, Ասիա, Մերձավոր Արևելք և Հյուսիսային Ամերիկա։ Զինամթերքը արտահանվում է այնպիսի երկրներ, ինչպիսիք են Իրաքը և Աֆղանստանը։ Զինամթերքի տեսականին ներառում է ՆԱՏՕ-ի երկրներ ճանաչված տարբեր տրամաչափի փամփուշտներ, հրաձգային զենքեր, զինամթերք տանկերի և ինքնաթիռների համար, զենիթային և հրետանային զինամթերք, հրթիռներ, ծանր հրետանի, պիրոտեխնիկա, ականանետներ, ձեռքի նռնակներ և այլն։

2008 թվականի օգոստոսի 21-ին Վահի գործարաններից մեկի վրա հարձակվել է մահապարտ-ահաբեկիչներ։ Զոհվել են գործարանի ավելի քան 70 աշխատող, իսկ ավելի քան 100 մարդ ստացել են վնասվածքներ։

## Ծանոթագրություններ

## Արտաքին հղումներ
* Լուսանկար Վահից 
* Քաղաքի տեսքը արբանյակից 

Կատեգորիա:16-րդ դարում հիմնադրված բնակավայրեր
Կատեգորիա:Պակիստանի քաղաքներ
Նանա Օբիրի-Եբոա

**Նանա Օբիրի-Եբոա** (, ), գանացի կինոռեժիսոր, ում կողմից 2015 թվականին նկարահանված «Նզովյալները» (*The Cursed Ones*) ֆիլմը աֆրիկյան կինոակադեմիայի մրցանակաբաշխությունում առաջադրվել է միանգամից 13 մրցանակի, այդ թվում՝ «Լավագույն կինոնկար» և «Լավագույն ռեժիսոր» անվանակարգերում։

## Կենսագրական հակիրճ տեղեկատվություն
Նանա Օբիրի-Եբոան ծնվել է 1979 թվականի մարտի 28-ին, Գանայի մայրաքաղաք Աքրայում։ Տասնչորս տարեկան հասակում գրել է և տեղի եկեղեցում բեմադրել իր առաջին թատերախաղը։

## Մրցանակներ և առաջադրումներ

## Ծանոթագրություններ

## Արտաքին հղումներ
* 

Կատեգորիա:Աֆրիկացի կինոռեժիսորներ
Կատեգորիա:Գանացի կինոռեժիսորներ
Շարլոտա Կոման

**Շարլոտա Կոման** (, ամբողջական անունը՝ *Charlotte Buell Coman*, ), ամերիկացի նկարիչ։

## Կենսագրություն
Ծնվել է 1833 թվականին Նյու Յորք նահանգի Ուոթերվիլ քաղաքում՝ մի ընտանիքում, որն ուներ կաշեգործության գործարան և կոշիկի ֆաբրիկա։

Ամուսնանալուց հետո ամուսնու հետ տեղափոխվել է Այովա Սիթի, այնուհետև՝ Վայրի արևմուտք։ Ամուսնու մահից մի քանի տարի անց վերադարձել է հայրենիք։ Շարլոտան սկսել է տառապել լսողության կորստով և 40 տարեկան հասակում գրեթե ամբողջությամբ կորցրել է այն։

Շարլոտա Կոմանը մինչև 40 տարեկան հասակը ընդհանրապես չի զբաղվել գեղանկարչությամբ։ Նյու Յորքում սովորել է բնանկարիչ Ջեյմս Բրևուրտի մոտ, ապա Փարիզում՝ Էմիլ Վերնիեի մոտ։ Վերնիեի հետ սովորել է ջրաներկի հետ աշխատել բաց երկնքի տակ. նկարել է Ֆրանսիայի և Հոլանդիայի գյուղական շրջաններ կատարած շրջագայությունների ժամանակ։ Հոլանդիայում Շարլոտան մնացել է վեց տարի։ Ցուցադրվել է Փարիզյան սալոնում։ Նրա փարիզյան արվեստանոցում բռնկված հրդեհը ոչնչացրել է այդ տարիների աշխատանքները։ Կոմանի ստեղծագործության վրա ազդել են Բարբիզոնյան դպրոցի նկարիչները, հատկապես Ժան Բատիստ Կամիլ Կորոն և Շառլ-Ֆրանսուա Դոբինյին։

Վերադառնալով Նյու Յորք՝ նկարիչը կենտրոնացել է ամերիկյան բնապատկերները տոնալիզմի ոճով նկարելու վրա։ Նրա նկարները հիմնված են եղել էսքիզների վրա, որոնք արվել են Ֆլորիդա նահանգի Ադիրոնդակ զբոսայգում և Սենթ Օգաստին այցելությունների ժամանակ։ Իր աշխատանքների տակ նա ստորագրել է *«CB Coman»*։ Իր դարաշրջանի շատ նկարիչների նման Շարլոտա Կոմանը ևս օգտագործել է սկզբնատառեր իր սեռը թաքցնելու համար։

Իր աշխատանքները նա ցուցադրել է Դիզայնի ազգային ակադեմիայում, 1893 թվականին Չիկագոյի Գեղարվեստի պալատում (այժմ՝ Չիկագոյի գիտության և արդյունաբերության թանգարան), Իլինոյս նահանգի Կոլումբոսի համաշխարհային ցուցահանդեսում։

1905 թվականին Կոմանն արժանացել է Ամերիկացի նկարիչների միության *Shaw Memorial Prize* մրցանակին։ 1910 թվականին ընտրվել է Դիզայնի ազգային ակադեմիայի անդամ, ինչպես նաև եղել է Կին նկարիչների և քանդակագործների ազգային ասոցիացիայի, Նյու Յորքի ջրաներկով նկարողների ակումբի և *Art Workers' Club*-ի անդամ։

Մահացել է 1924 թվականի նոյեմբերի 11-ին Նյու Յորք նահանգի Յոնկերս քաղաքում։


File:Charlotte B. Coman - Fishing.jpg|
File:Early Summer 2 2.jpg|
File:Clearing Off ap12.47.jpg|


## Ծանոթագրություններ

## Արտաքին հղումներ
* Charlotte Buell Coman
* Charlotte B. Coman
* Charlotte Buell Coman − Artist

Կատեգորիա:19-րդ դարի ամերիկացի նկարիչներ
Կատեգորիա:Ամերիկացի արվեստագետներ
Կատեգորիա:Ամերիկացի երկարակյացներ
Կատեգորիա:Ամերիկացի նկարչուհիներ
Կատեգորիա:Կին արվեստագետներ
Կատեգորիա:Նկարիչներ այբբենական կարգով
Մեխանիկ Գավրիլովի սիրելի կինը

**«Մեխանիկ Գավրիլովի սիրելի կինը»** (), խորհրդային գեղարվեստական ֆիլմ, որը նկարահանել է ռեժիսոր Պյոտր Տոդորովսկին 1981 թվականին։ Գլխավոր դերերը կատարել են Լյուդմիլա Գուրչենկոն և Սերգեյ Շակուրովը։

## Սյուժե
Ֆիլմի գործողությունները տեղի են ունենում Օդեսայում։ Պատմությունն սկսվել է առավոտյան զագսի մոտ, ուր իր սեփական հարսանիքին պետք է գար, բայց չի ներկայացել նավի մեխանիկ Գավրիլովը։ 38-ամյա գեղեցկուհի Ռիտան, որը համակրելի աղջկա՝ բարձր դասարանի աշակերտուհի Տանյայի մայրն է, պատրաստվում էր ամուսնանալ Գավրիլովի հետ։ Սիրահարված Ռիտան ամբողջ օրը սպասում է նրան՝ տառապելով ու հուսալով և հեռու չգնալով նվիրական դռներից։ Սակայն իզուր էր նա սպասում Գավրիլովին իր հյուրերի մոտ, ռեստորանում, փնտրում նավի վրա, նորից սպասում զագսի մոտ։ Գավրիլովը հարսանիքից կես ժամ առաջ փորձել է պաշտպանել անծանոթ կնոջ, որից հետո երկու «լովելասները» հայտնվել են հիվանդանոցում, իսկ նա՝ ոստիկանությունում։ Ֆիլմի գործողություններն ընդգրկում են հերոսուհու կյանքից մեկ օր, որի տրամադրությունը տատանվում է հուսահատության և հույսի միջև։

## Դերերում

## Նկարահանող խումբ
* Սցենարի հեղինակ՝ Սերգեյ Բոդրով-ավագ
* Բեմադրող ռեժիսոր՝ Պյոտր Տոդորովսկի
* Բեմադրող օպերատոր՝ Եվգենի Գուսլինսկի
* Նկարիչ՝ Եվգենի Չերնյաև
* Երաժշտություն՝ Ալեքսեյ Մաժուկով
* Բանաստեղծություններ՝ Իգոր Շաֆերան

## Մրցանակներ
* Միլանի կինոփառատոնում մրցանակ  կնոջ լավագույն դերակատարման համար – Լյուդմիլա Գուրչենկո, 1982

## Ծանոթագրություններ

## Արտաքին հղումներ
* «Մեխանիկ Գավրիլովի սիրելի կինը»  «Энциклопедия отечественного кино» կայքում
* Ֆիլմը ''КиноТеатр. Ру'' կայքում
* Ֆիլմի մասին «Կուլտուրա» ալիքի կայքում

Կատեգորիա:1980-ականների խորհրդային ֆիլմեր
Կատեգորիա:1980-ականների ռուսերեն ֆիլմեր
Կատեգորիա:1981 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Սեսիլի Բրաուն

**Սեսիլի Բրաուն** (), բրիտանացի նկարչուհի։ 
Նրա նկարչական ոճը ենթարկվել է մի շարք նկարիչների ազդեցությանը, սկսած  Վիլլեմ դե Կունինգից, Ֆրանցիսկո Գոյաից, Ֆրենսիս Բեկոնից և Ջոան Միտչելից, մինչև հին վարպետներ, ինչպիսիք են  Ռուբենսը և Փուսսենը, թեև ընդհանուր առմամբ նրա աշխատանքին բնորոշ է նաև գեղանկարչության հստակ կանացի մոտեցումը։ Ներկայումս Սեսիլին ապրում և աշխատում է Նյու Յորքում։

## Կենսագրություն
Բրաունը ծնվել է 1969 թվականին Անգլիայում գրող  Շեն Մակկեի և արվեստագետ Դեվիդ Սիլվեստրայի ընտանիքում։ Դեռ երեք տարեկան հասակում Բրաունը որոշել էր դառնալ նկարչուհի, այս ձգտման մեջ նրան աջակցել է ամբողջ  իր ընտանիքը, հատկապես՝ նրա 
տատիկը և երկու հորեղբայրները, որոնք նկարիչներ էին։ Լինելով Սլեյդի արվեստի դպրոցի փոխանակման ուսանող,1992 թվականկանին տեղափոխվել է Նյու Յորք, իսկ 1994 թվականին մշտական բնակություն է հաստատել այնտեղ։ Բրաունը ամուսնացած է ճարտարապետական քննադատ Նիկոլայ Ուռուսովի հետ։ Նրանք ունեն Սելեստա անունով  աղջիկ։

2014 թվականից Բրաունը հանդիսանում է ժամանակակից արվեստի հիմնադրամի տնօրենների խորհրդի անդամ (Foundation for Contemporary Arts, FCA)։

Բրաունը արվեստի և դիզայնի դիպլոմավորված մասնագետ է (Էփսոմի արվեստի դպրոցում,Սուրրեյ,Անգլիա, 1987, այժմ Ստեղծագործական արվեստի համալսարան)։ Նա նաև մասնակցել է նկարչության և տպագրության դասընթացների Լոնդոնի Մորլի քոլեջում (1989) և ստացել է գեղարվեստի բակալավրի աստիճան Լոնդոնի Սլեյդի դպրոցում Լոնդոն,(1989֊1993)։ Ուսման ընթացքում աշխատել է անիմացիոն ստուդիայում։ Ի լրում 
գեղանկարչության, Բրաունը նաև ուսումնասիրել է փորագրություն և նկարչություն։ Սլեյդում Սեսիլին ստացել է առաջին կարգի գերազանցության դիպլոմ և այդպիսով դարձել հաղթող բրիտանացի արվեստաբան֊ուսանողների Ազգային մրցույթում։

Բրաունը հայտնի է դարձել արվեստի աշխարհին 1990-ականների վերջին, շնորհիվ բաքանալյան բնապատկերի ֆոնին ցատկոտող նապաստակների աբստրակտ նկարների ցուցահանդեսի։ 1995 թվականին արվեստի աշխարհը ուշադրություն է դարձրել նրա «***Երկնքի չորս տառերը***» աշխատությանը, որը ցուցադրվել է «Տելլուրիդ» կինոփառատոնին։ Նրա աշխատանքները հիմնականում նվիրված են էրոտիկ և պոռնոգրաֆիկ թեմաներին։ Բրաունը Մանհեթթենում արվեստանոց է ունեցել, 2011 թվականին նա տեղափոխվել է Յունիոն-սքվերի մոտ գտնվող արվեստանոց։ Այժմ նրա աշխատանքները ներկայացված են Նյու Յորքի Պաուլա Կուպեր պատկերասրահում։

## Ծանոթագրություններ

Կատեգորիա:21-րդ դարի անգլիացի կանայք
Կատեգորիա:21-րդ դարի անգլիացիներ
Կատեգորիա:Անգլիացի նկարչուհիներ
Ժանտանյութային ներկում

**Ժանտանյութային ներկում**, բնական թելերի ներկման եղանակ։ Ներկի անհրաժեշտ երանգի և ամրացման համար թելը նախօրոք մշակում են ժանտանյութերով, օրինակ, ճարպաթթուներով, դաբաղանյութերով կամ մետաղների աղերով։ Սրանք ներկի հետ թելի վրա առաջացնում են ամուր, կայուն, վառ գույնի, ջրում չլուծվող կոմպլեքս միացություններ՝ լաքեր, որոնց հատկությունները և գույնը կախված է ներկի քիմիական կառուցվածքից, ժանտանյութի և ներկվող թելի բնույթից։ Ներկման պրոցեսի երկարատևության և բարդության պատճառով ժանտանյութային ներկումն ունի սահմանափակ կիրառություն։

Կատեգորիա:Ներկում
Էսայ Մորելաս

**Էսայ Մանուել Մորալես** (), (), ամերիկացի դերասան (կինո և հեռուստատեսություն)։ Առավել հայտնի է իր դերերով ֆիլմերում («Լա Բամբա») և սերիալներում («Կապրիկա», «Երիքոն»)։

## Կենսագրություն
Էսայ Մորալեսը ծնվել է Բրուկուլինում (Նյու Յորք) Այրիս Դեկլետի և Իսայ Մորալեսի ընտանիքում։  Վաղ մանկությունից նա դրսևորել է ձգտում դերասանական արվեստի հանդեպ և ընդունվել է Լա Գուարդիայի երաժշտական արվեստի և  դերասանական վարպետության դպրոց։

## Կարիերա
Առաջին կաևոր դերերից մեկը Մորալեսը խաղացել է Լա Բամբա ֆիլմում՝ որպես գլխավոր հերոս Ռիչի Վալենսոյի խորթ եղբայր։ Այստեղ նա հանդիսատեսին ներկայացել է որպես նախկին քրեական և բայքեր Բոբ Մարալեսի կերպարով։ 1994 թվականից մասնակցել է «Հրե սեզոն», «Իմ ընտանիքը, «Գարսիա Լորկիի անհետացումը» (1996) և մի շարք այլ ֆիլմերի նկարահանումներին։ 
Հեռուստասերիալներում Մորալեսը սկսել է նկարահանվել 1980 թվականից։ Որպես հրավիրված դերասան՝ նա մասնակցել է «հնարավորի սահմաններից դուրս» սերիալի նկարահանումներին։  2008 թվականին Էսայ Մորալեսը մարմնավորել է Էդվարդ Բեքին «Երիքոն» հեռուստասերիալում;

## Անձնական կյանք
Հուսալի դերասան, բուսակեր։ Նաև լատինաամերիկյան արվեստի Ազգային ֆոնդի հիմնադիրներից է։ Պայքարում է լատինոամերիկյան ազգաբնակչության և էմիգրանտների իրավունքների համար։ Հանդիպել է Սիլվային, և  2010 թվականին ծնվել է նրանց դուստրը
:

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացի հասարակական գործիչներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի տղամարդ թատերական դերասաններ
Ժապավենագլոցման հաստոն

**Ժապավենագլոցման հաստոն**, գլոցմամբ ժապավենների մշակման մեքենաների համակարգ։ Ժապավենագլոցման հաստոնի հիմնական գիծը բաղկացած է աշխատանքային հանգույցներից, հաղորդակային էլեկտրաշարժիչից և փոխանցման մեխանիզմներից։ Ժապավենագլոցման հաստոնները լինում են՝ երկ–, քառա–, մինչև քսան գրտնակավոր և ավելի (գրտնակների հորիզոնական տեղակայմամբ)։ Ժապավենագլոցման արագությունը ավելի քան 30 մ/վրկ է։ Ժապավենագլոցման հաստոնի վրա կարելի է ստանալ 0,008–4 մմ հաստության ժապավեններ։

Կատեգորիա:Մեքենաշինություն
Live While We’re Young

«**Live While We’re Young**», բրիտանական One Direction երգը, նրանց «Take Me Home» (2012) երկրորդ ալբոմի  առաջին թրեքն ու լիդ-սինգլը։

## Ստեղծման պատմություն
Երգը գրել են նույն երգահանները՝ Սեյվան Կոտեչան, Ռամի Յակուբը և Կարլ Ֆրանկը, որոնք եղել են խմբի առաջին երկու ամերիկյան սինգլների՝ «What Makes You Beautiful» и «One Thing» հեղինակները։

Մամլո հաղորդագրության մեջ ասվում է, որ երգը «փոփ կատարելություն» է, և որ այն «ուղղակի, եռանդուն երգ է, որում միախառնված են ռոքային տոները հարթ ներդաշնակություններով»։

## Տեսահոլովակի նկարահանում
Տեսահոլովակը նկարահանվել է 2012 թվականի օգոստոսի 23-ին և 24-ին Քենթ կոմսությունում (հարավարևելյան Անգլիա)։ Նկարահանումներն անցկացվել են դաշտում։ Տեսահոլովակի նկարահանումների երկու օրերի ընթացքում այդ վայրում եղել է անսովոր ցուրտ։

## Թողարկում
Սինգլը թողարկվել է 2013 թվականի սեպտեմբերի 30-ին։

Հնարավորություն է եղել ITunes Store խանութում երգը նախապես պատվիրել 2013 թվականի օգոստոսի 24-ի կեսգիշերից։ Դա այս խանութի պատմության մեջ ամենաարագ նախնական պատվեր էր։ Այն գլխավորել է iTunes-ի նախնական պատվերի չարթերը 40 երկրներում, ներառյալ Մեծ Բրիտանիան, Ավստրալիան, Ֆրանսիան և Իսպանիան։

Սեպտեմբերի 20-ին համացանցում հայտնվել է երգի տեսահոլովակի ցածրորակ տարբերակը, որը վերբեռնել է անհայտ անձ։ Այդ պատճառով *Syco Music*-ն և *[[Columbia Records|Columbia]]*-ն արագացրել են թողարկումը, և սինգլը թողարկվել է նախատեսվածից 4 օր շուտ։

YouTube-ում «Live While We’re Young» երգի տեսահոլովակը բոլոր ժամանակների ռեկորդ է սահմանել առաջին 24 ժամվա ընթացքում դիտումների քանակով՝ ունենալով 8,24 մլն դիտում նախորդ ռեկորդակիր Ջասթին Բիբերի «Boyfriend» տեսահոլովակի 8 մլն-ի դիմաց։ Այնուամենայնիվ, մեկ ամիս անց Ջասթին Բիբերը խմբից հետ է վերցրել ռեկորդը, երբ նրա «Beauty and a Beat» տեսահոլովակը առաջին 24 ժամվա ընթացքում դիտել են 10,6 միլիոն անգամ։

ԱՄՆ-ում երգը նորամուտը նշել է Billboard Hot 100 հիթ-շքերթի 3-րդ հորիզոնականում։ Սա բրիտանական խմբի ամենաբարձր դեբյուտն էր այս չարթում, սակայն բոլոր բրիտանացի կատարողների, այլ ոչ թե միայն խմբերի շարքում, այդ երգով խումբը միայն երկրորդն է․ նրանից առաջ է անցել Էլթոն Ջոնը, որը 1997 թվականին միանգամից առաջին տեղն է զբաղեցրել «Candle in the Wind 1997» երգով։

## Երգացանկ
***Digital download – EP**
# "Live While We're Young" – 3:18
# "Live While We're Young"  – 5:40
# "Live While We're Young"  – 4:25
# "I Want" (Live) – 3:06
# "Moments" (Live)  – 4:44

***UK and US CD single**
# "Live While We're Young" – 3:18
# "I Want" (Live) – 3:06

## Հիթ-շքերթներ և հավաստագրեր

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրեր
 

## Թողարկման պատմություն

## Ծանոթագրություններ

## Արտաքին հղումներ
*  «Live While We’re Young» տեսահոլովակը YouTube կայքում
* 

Կատեգորիա:Irish Singles Chart գլխավորած սինգլներ
Կատեգորիա:One Direction խմբի երգեր
Օդունլադե Ադեկոլա

**Օդունլադե Ադեկոլա** (, ), նիգերիացի դերասան, երգիչ, կինոռեժիսոր, պրոդյուսեր։ Լայն ճանաչում ու համբավ է ձեռք բերել 2003 թվականին Իշոլա Դուրոջայեի նկարահանած *Asiri Gomina Wa* գեղարվեստական կինոնկարում գլխավոր հերոսի կերպարը տպավորիչ կերպով մարմնավորելու շնորհիվ, որից հետո նկարահանվել է նոլիվուդյան բազմաթիվ ֆիլմերում։ *Odunlade Adekola Film Production* (OAFP) ընկերության հիմնադիրն է և գործադիր տնօրենը։ Ամուսնացած է։

## Կենսագրություն
Օդունլադե Ադեկոլան ծնվել ու մեծացել է Նիգերիայի Օգուն նահանգի Աբեոկուտա քաղաքում, թեև արմատներով Էկիտի նահանգի Օթուն Էկիտի բնակավայրից է։ Նա Աբեոկուտայում հաճախել է Սուրբ Հովհաննեսի անվան տարրական դպրոցը, Սուրբ Պետրոսի անվան քոլեջը, ապա ավարտել է Մոշուդ Աբիոլայի անվան պոլիտեխնիկական ինստիտուտը (*Moshood Abiola Polytechnic*, (MAPOLY): Հետագայում ուսանել է նաև Լագոսի համալսարանում, որն ավարտել է 2018 թվականի մայիսին՝ ստանալով բիզնեսի կառավարման բակալավրի աստիճան։

Դերասանական իր կարիերան սկսել է 1996 թվականին, այդ նույն տարում անդամագրվել է Նիգերիայի թատերարվեստի գործիչների ընկերակցությանը (*Association of Nigeria Theatre Arts practitioners*) He has starred in, scripted, produced and directed several Nigerian films over the years.: 2014 թվականի ապրիլին նրան շնորհվել է աֆրիկյան կինոակադեմիայի մրցանակ «Տարվա լավագույն դերասան» անվանակարգում։ 2015 թվականի դեկտեմբերը նա նշանավորել է՝ մուտք գործելով Նիգերիայի երաժշտական ինդուստրիա։ Օդունլադեի՝ նկարահանումների ժամանակ արված լուսանկարները նիգերիական վեբ ոլորտում լայնորեն կիրառվում են որպես համացանցային մեմեր (internet meme):

## Ֆիլմագրություն
*"Ile Afoju (2019)"
**The Vendor* (2018)
**Alani pamolekun* (2015)
**Asiri Gomina Wa* (2003)
**Mufu Olosa Oko* (2013)
**Kabi O Osi*  (2014)
**Oyenusi* (2014)
**Sunday Dagboru * (2010)
**Monday Omo Adugbo*(2010)
**Emi Nire Kan* (2009)
**Eje Tutu* (2015)
**Ma ko fun E* (2014)
**Gbolahan* (2015)
**Oju Eni Mala* (2015)
**Kurukuru* (2015)
**Olosha*  (2015)
**Omo Colonel * (2015)
**Aroba*(2015) 
**Oro* (2015)
**Baleku* (2015) 
**Babatunde Ishola Folorunsho*(2015) 
**Adebayo Aremu Abere' (2015)
**Adajo Agba* (2015)
**Oyun Esin*(2015)
**Taxi Driver: Oko Ashewo* (2015)
**Samu Alajo*(2017)
**Sunday gboku gboku* (2016)
**Abi eri re fo ni* (2016)
**Igbesemi* (2016)
**Lawonloju* (2016)
**Pepeye Meje* (2016)
**Asiri Ikoko* (2016)
**Pate Pate* (2017)
**Adura* (2017)
**Ere Mi* (2017)
**Okan Oloore* (2017)
**Ota* (2017)
**Owiwi* (2017)
**Agbara Emi* (2017)
**Critical Evidence* (2017)
**Olowori* (2017)
**Iku Lokunrin* (2017)
**Eku Meji* (2017)
**Yeye Alara* (2018). Դոնգարիի դերում 
**Ado Agbara (*2019)
**Agbaje Omo Onile 1, 2, 3*
**Omo Germany* (2018)
**Gbemileke 1,2,3* (2019)
**Sammu Alajo* (կատակերգական հեռուստասերիալ, 2020 թվականից մինչև ներկա ժամանակները)
**The Miracle Centre'' (2020)
*

## Մրցանակներ և առաջադրումներ

## Ծանոթագրություններ

Կատեգորիա:Նիգերիացի դերասաններ
Կատեգորիա:Նիգերիացի երգիչներ
Կատեգորիա:Նիգերիացի կինոպրոդյուսերներ